S-212/2019

Mál þetta, sem var tekið til dóms 8. maí 2019, höfðaði lögreglustjórinn á Suðurnesjum með ákæru 11. mars 2019, á hendur K-kk-þgf G-kk-þgf B-kk-þgf, kt. 0000000000, [...], Reykjavík;,,fyrir eftirtalin brot gegn lögum um ávana og fíkniefni og vopnalögum:

I. fyrir fíkniefnalagabrot, með því að hafa, föstudaginn 10. ágúst 2018, að [...], haft í vörslum sínum, samtals 4 kannabisplöntur, og hafa um skeið fram til þess dags ræktað greindar plöntur og einnig hafa í vörslum sínum 80,30 g af kannabislaufi og 4,53 g af maríhúana sem fundust við leit á heimilinu og lögregla lagði hald á.

Telst háttsemi þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Með því að hafa föstudaginn 10. ágúst 2018, að [...], í kjölfar afskipta lögreglu í lið I. haft í vörslum sínum handjárn sem lögregla fann við leit á vettvangi.

Telst háttsemi þessi varða við 4. mgr. 30. gr., sbr. 1. mgr. 36. gr. vopnalaga nr. 16/1998.

III fyrir fíkniefnalagabrot, með því að hafa, sunnudaginn 7. október 2018, að [...], haft í vörslum sínum, samtals 3 kannabisplöntur samtals 112,67 g og hafa um skeið fram til þess dags ræktað greindar plöntur og einnig hafa í vörslum sínum 0,92 g af hassi og 2,02 g af maríhúana sem fundust við leit á heimilinu og lögregla lagði hald á. 2

Telst háttsemi þessi varða við 2., sbr. 4., sbr. 4. gr. a, sbr. 5. og 6. gr. laga nr. 65/1974, sbr. lög nr. 60/1980, sbr. lög nr. 13/1985 og lög nr. 10/1997 og lög nr. 68/2001 og 2. gr., sbr. 1. mgr. 14. gr. reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að gerðar verði upptækar, framangreindar 7 kannabisplöntur, 80,30 g af kannabislaufi og 6,55 g af maríhúana, 0,92 g af hassi og 6,36 g af sveppum samkvæmt heimild í 6. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglugerðar nr. 233/2001. Jafnframt er þess krafist að ákærði verði dæmdur til að sæta upptöku á straumbreyti og gróðurhúslampa sem lögreglan lagði hald á samkvæmt heimild í 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001. Auk þess er krafist að ákærða verði gert að sæta upptöku á framangreindum handjárnum, sbr. ákærulið II. með heimild í 1. mgr. 37. gr. laga nr. 16/1998.“

Af hálfu ákærða er krafist vægustu refsingar sem lög leyfa. Þá gerir verjandi ákærða kröfu um hæfilega þóknun sér til handa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og verjanda ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur [...] og hefur fjórum sinnum áður gerst sekur um fíkniefnalagabrot samkvæmt framlögðu sakavottorði. Ákærða var síðast gerð refsing vegna fíkniefnalagabrots með dómi 8. maí 2012, en þá var hann dæmdur í tveggja mánaða fangelsi, skilorðsbundið til tveggja ára.

Samkvæmt framangreindu og að brotum ákærða virtum, sbr. 77. gr. almennra hegningarlaga nr. 19/1940, og með hliðsjón af skýlausri játningu ákærða, þykir refsing hans hæfilega ákveðin fangelsi í 60 daga, en fresta skal fullnustu refsingarinnar, og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940. 3

Ákærði hefur fyrir dómi samþykkt kröfur ákæruvaldsins um upptöku. Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerðar upptækar samtals 7 kannabisplöntum, 80,30 g af kannabislaufi, 6,55 g af maríhúana, 0,92 g af hassi og 6,36 g af sveppum. Þá sæti ákærði upptöku á straumbreyti, gróðurhúsalampa og handjárnum.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað málsins sem, samkvæmt framlögðu yfirliti sækjanda og með stoð í öðrum gögnum málsins, nemur 151.029 krónum. Þá greiði ákærði þóknun skipaðs verjanda síns, S-kk-ef S-kk-ef lögmanns, 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, K-kk-nf G-kk-nf B-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 7 kannabisplöntum, 80,30 g af kannabislaufi, 6,55 g af maríhúana, 0,92 g af hassi, 6,36 g af sveppum, straumbreyti, gróðurhúsalampa og handjárnum.

Ákærði greiði 277.509 krónur í sakarkostnað, þar með talda þóknun skipaðs verjanda síns, S-kk-ef S-kk-ef lögmanns, 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf

3

Ákærði hefur fyrir dómi samþykkt kröfur ákæruvaldsins um upptöku. Með vísan til kröfugerðar ákæruvaldsins, gagna málsins og tilgreindra lagaákvæða í ákæru verða gerðar upptækar samtals 7 kannabisplöntum, 80,30 g af kannabislaufi, 6,55 g af maríhúana, 0,92 g af hassi og 6,36 g af sveppum. Þá sæti ákærði upptöku á straumbreyti, gróðurhúsalampa og handjárnum.

Með vísan til sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður ákærða gert að greiða sakarkostnað málsins sem, samkvæmt framlögðu yfirliti sækjanda og með stoð í öðrum gögnum málsins, nemur 151.029 krónum. Þá greiði ákærði þóknun skipaðs verjanda síns, S-kk-ef S-kk-ef lögmanns, 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

Ákærði, K-kk-nf G-kk-nf B-kk-nf, sæti fangelsi í 60 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði sæti upptöku á 7 kannabisplöntum, 80,30 g af kannabislaufi, 6,55 g af maríhúana, 0,92 g af hassi, 6,36 g af sveppum, straumbreyti, gróðurhúsalampa og handjárnum.

Ákærði greiði 277.509 krónur í sakarkostnað, þar með talda þóknun skipaðs verjanda síns, S-kk-ef S-kk-ef lögmanns, 126.480 krónur að meðtöldum virðisaukaskatti.

M-kvk-nf H-kvk-nf H-kvk-nf